Von Wright

Von Wright on suomalainen ja ruotsalainen aatelissuku. Ruotsissa suku on kuitenkin sammunut. Suku on alun perin Skotlannista, jossa se sukuperinteen mukaan jo kuului aatelistoon. Jälkimmäinen tieto on kuitenkin epävarma. Nimi Wright tulee anglosaksin puuseppää tai kirvesmiestä tarkoittavasta sanasta wyrtha.Christierson, Carl-Thomas von: ”Skotlantilaisia vaakunoita Suomen ritarihuoneella – totta vai tarua?”, Henkilö- ja sukuvaakunat Suomessa, s. 136–137. Toimittaneet Antti Matikkala & Wilhelm Brummer. Suomalaisen Kirjallisuuden Seura, Helsinki 2011. Sukuun kuulunut George (Georg) Wright muutti 1600-luvun puolivälissä Narvaan, jossa toimi kauppiaana ja kuoli vuoden 1694 lopussa. Hänen poikansa oli Suuressa Pohjan sodassa ansioitunut Jämtlandin rykmentin eversti Henrik Wright, jonka pojat aateloitiin isänsä ansioiden johdosta Ruotsissa vuonna 1772 nimellä von Wright. Suku introdusoitiin Ruotsin ritarihuoneelle vuonna 1776 aatelisena sukuna numero 2077. Vanhimmasta pojasta, Savon ja Karjalan läänin maaherra Georg Henrik von Wrightistä (1723–1797) polveutui suvun ruotsalainen haara, joka sammui vuonna 1917. Suomen von Wrightit ovat nuoremman pojan, kapteeni Jonas Mauritz von Wrightin (1727–1813) jälkeläisiä. Hänen poikansa majuri Henrik Magnus von Wrightin lapsia olivat muun muassa tunnetut von Wrightin taiteilijaveljekset. Suomen Ritarihuoneeseen suku on immatrikuloitu aatelisena sukuna numero 149. Suomalainen sukuhaara on aikoinaan omistanut Haminalahden kartanon Kuopiossa. == Suvun jäseniä == * Georg Henrik von Wright (1723–1797), everstiluutnantti ja maaherra * Magnus von Wright (1805–1868), taidemaalari, H. M. von Wrightin poika * Wilhelm von Wright (1810–1887), taidemaalari, H. M. von Wrightin poika * Adolf von Wright (1815–1894), kuvanveistäjä, kirurgisten instrumenttien tekijä, H. M. von Wrightin poika *Julius von Wright (1820–1885), kanavainsinööri, H. M. von Wrightin poika * Ferdinand von Wright (1822–1906), taidemaalari, H. M. von Wrightin poika * Karl Magnus von Wright (1847–1898), koristeveistäjä, taideteollisuuden uranuurtaja, Adolf von Wrightin poika * Ferdinand von Wright (1863–1930), kauppaneuvos, kansanedustaja, Julius von Wrightin poika * Viktor Julius von Wright (1856–1934), tehtailija, wrightiläisen työväenliikkeen perustaja, Adolf von Wrightin poika * Frans Julius von Wright (1871–1934), everstiluutnantti ja metsänhoitaja, Julius von Wrightin poika * Tor von Wright (1891–1962), teollisuusjohtaja, kauppaneuvos Ferdinand von Wrightin poika * Gunnar von Wright (1894–1975), jääkärieversti, teollisuusjohtaja, kauppaneuvos Ferdinand von Wrightin poika * Sven von Wright (1895–1955), jääkärimajuri, teollisuusjohtaja, kauppaneuvos Ferdinand von Wrightin poika * Georg Henrik von Wright (1916–2003), filosofi, Tor von Wrightin poika * Johan von Wright (1924–2015), filosofi, Sven von Wrightin poika, professori Maijaliisa Rauste-von Wrightin (s. 1936) puoliso * Marianne Frankenhaeuser (1925–2005), o.s. von Wright, suomalais-ruotsalainen psykologian professori * Atte von Wright (s. 1952), kuopiolainen professori * Joakim von Wright (s. 1955), tietojenkäsittelytieteen professori, Johan von Wrightin poika * Moira von Wright (s. 1957), kasvatustieteen professori, Södertörnin korkeakoulun ent. rehtori, Johan von Wrightin tytär * Heidi von Wright (s. 1980), runoilija ja kääntäjä, Joakim von Wrightin tytär * Elin von Wright (s. 1984), ruotsinsuomalainen radiotoimittaja, Joakim von Wrightin tytär, Heidi von Wrightin sisar == Katso myös == *Wright (täsmennyssivu) == Lähteet == == Aiheesta muualla == Luokka:Suomalaiset aatelissuvut Luokka:Ruotsin aateli Luokka:Skotlannista lähteneet suvut